钦定古今图书集成/明伦汇编/宫闱典/第124卷 > 册府元龟 > 《恩宠》
## 钦定古今图书集成/明伦汇编/宫闱典/第124卷 > 册府元龟 > 《恩宠》

夫宦人之在王朝，其来旧矣。故天文著象，则居皇位
之侧；《周礼》设职，乃掌女宫之戒。逮乎汉氏而降，侍卫
黄闼，宣传密命，布列殿省，分莅职任，则有定谋策以
扶宸极，豫盟誓以讨凶慝，积宿卫之劳，守谨敏之节，
小心自处，勤事匪懈。故有苴茅分虎，以奠侯封，银珰
左貂，并处崇秩。开里第之赐，累千金之赏，宠及宗系，
恩加既往。斯可以奖专良之行。成亲信之美。自非纪
意有守初终克固者。亦何称之哉。